google/wiki40b huggingface dataset:
Μετάλλιο Βαλκανικών πολέμων

Μετάλλιο Ελληνοτουρκικού Πολέμου 1912-1913

Πρόκειται για χάλκινο μετάλλιο που φέρει προσκολλημένο το βασιλικό στέμμα. Στην έμπροσθεν όψη φέρει στο κέντρο τον σταυρό και το βασιλικό στέμμα, καθώς και τα μονογράμματα του βασιλιά Γεωργίου και του βασιλιά Κωνσταντίνου στο επάνω και κάτω άκρο του σταυρού αντίστοιχα, συνοδευόμενα με στέμμα. Στις γωνίες του σταυρού φαίνονται τα άκρα ξιφών διασταυρωμένα. Περιφερικώς φέρει την επιγραφή «Συν Θεώ υπέρ Βασιλέως και Πατρίδος 1912 - 1913». Η γραφή είναι σε Βυζαντινά γράμματα. Η όπισθεν πλευρά είναι περιφερικά στεφανωμένη με δάφνες, στο κέντρο βρίσκεται η εξής επιγραφή σε Βυζαντινά γράμματα: «Μακεδονία, Ήπειρος, Αρχιπέλαγος». Η ταινία είναι ημιμετάξινη σε χρώμα γαλάζιο του ουρανού. Στο μέσο φέρει ζώνη ερυθροκύανη, στα άκρα μια λευκή ζώνη.

Μετάλλιο Ελληνοβουλγαρικού Πολέμου 1913

Το μετάλλιο του Ελληνοβουλγαρικού πολέμου έχει σχήμα στρογγυλό, κρατιέται από κορδέλα όπως περιγράφτηκε πιο πάνω. Στην έμπροσθεν όψη φέρει την προτομή του βασιλιά Κωνσταντίνου με την περιφερική επιγραφή σε κεφαλαία γράμματα: «Κωνσταντίνος Βασιλεύς των Ελλήνων 1913». Η όπισθεν όψη φέρει την προτομή του αυτοκράτορα του Βυζαντίου Βασιλείου Β', και την περιφερική επιγραφή σε βυζαντινά γράμματα: «Βασίλειος Β' 976-1025». Η ταινία είναι ημιμετάξινη χρώματος γαλάζιου του ουρανού. Στο μέσο φέρει πράσινη ζώνη μεταξύ λεπτών λευκών διαζωμάτων, στα άκρα φέρει μια λεπτή λευκή ζώνη.

Αναμνηστικές και ιδιαίτερες διεμβολές

Εις ανάμνηση των μαχών και ναυμαχιών απονεμήθηκαν και μετάλλια στα οποία αναγράφονται τα ονόματα των κυριοτέρων μαχών μαι ναυμαχιών. Οι διεμβολές αυτές προσαρμόζονταν επάνω στην ταινία. Για τραυματισμό στην μάχη αυτή φέρεται διεμβολή με διασταυρωμένα ξίφη. Για τους πεσόντες φέρεται διεμβολή με σταυρό.
Σπευσίνιοι

Οι Σπευσίνιοι ήταν αστυνομικό σώμα στην αρχαία Αθήνα. Πήραν το όνομά τους από τον Σπευσίνα, που ήταν ο ιδρυτής και οργανωτής τους.
Τους χρησιμοποιούσε η Αθηναϊκή Δημοκρατία για την επιβολή της τάξης και της ασφάλειας. Οι Σπευσίνιοι αποτελούσαν ολόκληρο τάγμα εκ χιλίων ανδρών. Ήταν οπλισμένοι με μαστίγια και τόξα καλούμενοι εξ αυτού και "τοξότες".
Οι Σπευσίνιοι ήταν δούλοι από διάφορα έθνη, κυρίως Σκύθες.
Βόρειος Καύκασος

Γεωγραφικός προσδιορισμός

Γεωγραφικά, ο όρος βόρειος Καύκασος περιλαμβάνει τις βόρειες υπώρειες και το δυτικό άκρο της οροσειράς του μείζονος Καυκάσου, καθώς και ένα μέρος της νότιας κλιτύος προς τη Δύση (έως τον ποταμό Πσου). Η περιοχή της Ποντοκασπίας στέπας περιλαμβάνεται συχνά στην έννοια «βόρειος Καύκασος», έτσι το βόρειο όριο της γεωγραφικής περιοχής θεωρείται το βύθισμα Κούμα-Μάνιχ. Οριοθετείται από την Αζοφική θάλασσα και τα στενά Κερτς δυτικά, και την Κασπία θάλασσα στα ανατολικά. Σύμφωνα με τον Συνοπτικό Άτλαντα του Κόσμου, β΄έκδοση (2008), το μεγαλύτερο μέρος του βορείου Καυκάσου βρίσκεται στην ευρωπαϊκή πλευρά της "κοινώς αποδεκτής διαίρεσης» που χωρίζει την Ευρώπη από την Ασία.
Το 2011, η ρωσική κυβέρνηση υπέβαλε σχέδια για τη διαμόρφωση περιοχής ανάλογης προς τη Silicon Valley, με κόστος 32 δισεκατομμύρια ρούβλια ($ 1,1 δις), ως μέρος των συνεχιζόμενων προσπαθειών για τη δημιουργία ευκαιριών στη συγκεκριμένη ρωσική περιοχή. Μαζί με τον νότιο Καύκασο σχηματίζουν την ευρύτερη γεωπολιτική περιοχή του Καυκάσου.
Πτολεμαίος Β΄ της Ηπείρου

Βιογραφία

Ήταν εγγονός του διασημότερου μέλος της Δυναστείας, βασιλιά Πύρρου, και γιος δύο αδελφών, του βασιλιά Αλέξανδρου Β΄ και της Ολυμπιάδας. Ο πατέρας του πέθανε κάποια στιγμή πριν το 239 π.Χ., όσο ακόμη ο Πτολεμαίος και ο αδελφός του Πύρρος Β΄ ήταν ανήλικοι. Την κηδεμονία τους, καθώς και τη διακυβέρνηση του κράτους ανέλαβε η μητέρα τους, Ολυμπιάδα, η οποία σύναψε συμμαχία με το Μακεδόνα βασιλιά, Δημήτριο τον Αιτωλικό. 
Με τον τρόπο αυτό διασφάλισε τη θέση της στο θρόνο, τον οποίο διατήρησε μέχρι την ενηλικίωση των αγοριών της, οπότε και παραιτήθηκε υπέρ του γιου της Πύρρου Β'. Ωστόσο, κατά τα φαινόμενα, ο Πύρρος πέθανε νέος κι έτσι στο θρόνο ανέβηκε ο αδελφός του, Πτολεμαίος.
Η ακριβής ημερομηνία ανόδου του στο θρόνου δεν είναι γνωστή, ωστόσο ήταν σύγχρονος του Δημητρίου του Αιτωλικού, οπότε η βασιλεία του οριοθετείται χρονικά ανάμεσα στα έτη 239 π.Χ. και 229 π.Χ. Ατυχώς και ο ίδιος παρέμεινε ελάχιστα στο θρόνο: κατά τη διάρκεια μιας εκστρατείας προσβλήθηκε από κάποια ασθένεια και απεβίωσε. Ο Πολύαινος θεωρεί πως δολοφονήθηκε, αναφέροντας πως η διάδοχός του και κόρη του αδελφού του, Δηιδάμεια Β΄, εξεστράτευσε κατά της Ακαρνανίας για να εκδικηθεί το θάνατό του.
Αστική Περιοχή Μουσόμα

Μεταφορές

Ο ασφαλτοστρωμένος δρόμος Τ17 συνδέει την Αστική Περιοχή Μουσόμα (Musoma Urban District) με την Περιοχή Μπουτιάμα (Butiama District).

Διοικητικές υποδιαιρέσεις

Από το 2012, η Αστική Επαρχία Μουσόμα (Musoma Urban District), διαιρείται διοικητικά σε 13 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):
Βραβείο για τις υπηρεσίες στην πατρική γη

Το Βραβείο «για τις υπηρεσίες στην πατρική γη» έχει στόχο να επιβραβεύσει άτομα που με την προσφορά τους πέτυχαν ανάπτυξη της ρωσικής κρατικής υπόσταση, την πρόοδο της εργασίας, της ειρήνης, της φιλίας και της συνεργασίας των εθνών και για την συμβολή στην άμυνα της Πατρίδας.

Ιστορία

Το Βραβείο «για τις υπηρεσίες στην πατρική γη» δημιουργήθηκε στις 2 Μαρτίου του 1994, με το προεδρικό διάταγμα Νο. 442. Από το 1994 μέχρι την δημιουργία του βραβείου «Ιερή διαταγή του Αγίου Ανδρέα της Ρωσίας» το 1998, θεωρούνταν το υψηλότερο βραβείο της Ρωσικής Ομοσπονδίας.

Βαθμός

Το Βραβείο «για τις υπηρεσίες στην πατρική γη» έχει τέσσερις βαθμούς:
Αποστολή Ελληνικής Χωροφυλακής στη Σμύρνη

Η Αποστολή μονάδων της Ελληνικής Χωροφυλακής στη Σμύρνη διατάχθηκε και εκτελέστηκε μαζί με την αποστολή του ελληνικού στρατού στη Σμύρνη τον Μάιο του 1919, λίγους μήνες μετά την συνθήκη του Μούδρου και ουσιαστικά μετά τη λήξη του Α' Π.Π..
Γεώργιος Τσεβάς

Βιογραφία

Γεννήθηκε το στις 14 Σεπτεμβρίου 1866 στην Πύλη (τότε Δερβενοσάλεσι) του δήμου Τανάγρας και πέθανε στις 9 Οκτωβρίου 1944.
Τελείωσε το δημοτικό σχολείο στην Πύλη ενώ φοίτησε στο Γυμνάσιο Πλάκας Αθήνας όπου και αρίστευσε. Σπούδασε Ιατρική στο Πανεπιστήμιο Αθηνών από όπου αποφοίτησε το 1891. Ειδικεύτηκε στην Παιδιατρική φοιτώντας στο Πανεπιστήμιο και σε νοσοκομεία του Παρισιού. Άσκησε την Παιδατρική στην Αθήνα, στη Χάλκη Δωδεκανήσου και τελικά, από το 1902 στη Θήβα.
Είχε ιδιαίτερο ενδιαφέρον για την ιστορία και την πολιτική. Εκλέχθηκε Δήμαρχος Τανάγρας το 1903 και το 1910 βουλευτής Αττικοβοιωτίας με το Λαϊκό Κόμμα. Το 1921 διορίστηκε υγειονομικός επιθεωρητής του Υπουργείου Εσωτερικών. Αποσύρθηκε από την ενεργό πολιτική το 1929 μετά την αποτυχία του να εκλεγεί γερουσιαστής.
Έρημος

Η έρημος είναι γεωλογικός σχηματισμός και οικοσύστημα που δέχεται πολύ λίγες βροχοπτώσεις (υετούς). Ως έρημοι ορίζονται οι περιοχές που δέχονται κατά μέσο όρο λιγότερα από 250 χιλιοστά υετού ετησίως, ή περιοχές όπου το νερό που χάνεται στο έδαφος είναι περισσότερο από το νερό που πέφτει από τους υετούς. Στην κλιματική ταξινόμηση Κέππεν (Köppen climate classification system) οι έρημοι κατατάσσονται ως BWh (θερμές έρημοι) ή BWk (ήπιες έρημοι). Στην κλιματική κατάταξη Θορνθγουάιτ (Thornthwaite climate classification system) οι έρημοι κατατάσσονται ως ξηρά μεγαθερμικά κλίματα.

Γεωγραφία

Οι έρημοι καταλαμβάνουν το ένα τρίτο της εδαφικής επιφάνειας της Γης. Οι θερμές έρημοι έχουν συνήθως μεγάλο ημερήσιο και περιοδικό εύρος θερμοκρασιών, με υψηλές θερμοκρασίες κατά τη διάρκεια της μέρας και χαμηλές κατά τη διάρκεια της νύκτας, λόγω των εξαιρετικά χαμηλών ποσοστών υγρασίας. Στις θερμές ερήμους η θερμοκρασία αγγίζει τους 45 °C ή και υψηλότερα κατά τη διάρκεια της ημέρας το καλοκαίρι, και πέφτει ως και τους 0 °C βαθμούς ή και χαμηλότερα το χειμώνα. Το νερό παγιδεύει την υπέρυθρη ακτινοβολία τόσο από τον Ήλιο όσο και από το έδαφος, και ο ξηρός αέρας της ερήμου είναι αδύνατο να εμποδίσει την ηλιοφάνεια κατά τη διάρκεια της μέρας ή να παγιδεύει τη θερμότητα κατά τη διάρκεια της νύχτας. Έτσι κατά τη διάρκεια της ημέρας το μεγαλύτερο ποσοστό της ηλιακής θερμότητας φτάνει στο έδαφος, ενώ μόλις ο Ήλιος δύσει η έρημος ψύχεται γρήγορα, αποβάλλοντας την ζέστη προς το διάστημα. 
Οι έρημοι αποτελούνται συχνά από αμμώδη και πετρώδη εδάφη. Οι αμμόλοφοι, που ονομάζονται Εργκ, και οι πετρώδεις επιφάνειες, που ονομάζονται χαμάντα, αποτελούν την μειοψηφία των εδαφών μιας ερήμου. 
Οι ψυχρές έρημοι, που είναι επίσης γνωστές ως πολικές έρημοι, έχουν παρόμοια χαρακτηριστικά με τις θερμές, με μόνη διαφορά ότι η κύρια μορφή υενούς είναι το χιόνι αντί της βροχής. Η Ανταρκτική είναι η μεγαλύτερη ψυχρή έρημος του κόσμου και γενικότερα η μεγαλύτερη έρημος. Αποτελείται από 98% παχύ πάγο και μόλις 2% από βραχώδη εδάφη. 
Η μεγαλύτερη θερμή έρημος είναι η έρημος Σαχάρα. 
Οι έρημοι αρκετές φορές περιέχουν συγκεντρώσεις πολύτιμων μεταλλευμάτων, τα οποία δημιουργούνται από το ξηρό περιβάλλον. Λόγω της μεγάλης και συνεχούς ξηρότητας, κάποιες έρημοι είναι ιδανικές για την φυσική διατήρηση απολιθωμάτων και τέχνεργων.
Μηχανισμός Εντοπισμού Θυμάτων Χιονοστιβάδων

Ο Μηχανισμός Εντοπισμού ΘΥμάτων Χιονοστιβάδων είναι ένας πομποδέκτης που επιτρέπει την ανίχνευση ενός θύματος χιονοστιβάδας θαμμένου κάτω από το χιόνι. Η συσκευή αυτή είναι παγκοσμίως γνωστή με το γαλλικό ακρωνύμιο ARVA (Appareil de Recherche de Victimes d´Avalanche).

Λειτουργία του Μ.Ε.ΘΥ.Χ.

Πρόκειται για ένα πομποδέκτη που εκπέμπει στη συχνότητα των 457 kHz και έχει περιορισμένη εμβέλεια (με μέγιστη τα 100 μέτρα). Ο πρώτος κανόνας λειτουργίας του ΜΕΘΥΧ (εκ των ουκ άνευ) είναι ότι τόσο οι διασώστες όσο και τα θύματα πρέπει να φέρουν απάνω τους τέτοιους πομποδέκτες.
Ο ΜΕΘΥΧ τοποθετείται πάνω στο σώμα, πάντοτε καλά στερεωμένος με ιμάντες κάτω από τα ρούχα, έτσι ώστε η χιονοστιβάδα να μη τον αποσπάσει από το σώμα. Στη συνέχεια τίθεται σε λειτουργία ως πομπός, εκπέμποντας ένα σήμα στα 457 kHz. 
Ακόμα και όταν η χιονοστιβάδα καλύψει το θύμα ο πομπός θα συνεχίσει να εκπέμπει το σήμα του προς διάφορες κατευθύνσεις, ανάλογα με τον αριθμό κεραιών που διαθέτει. 
Οι διασώστες θέτουν τις δικές τους συσκευές σε λειτουργία δέκτη και, ακολουθώντας διάφορες διαδρομές πάνω στην επιφάνεια του χιονιού,  οδηγούμενοι από το προοδευτικά αυξάνον σήμα του ΜΕΘΥΧ, εντοπίζουν το θύμα κάτω από το χιόνι.
Πέτρος Κάρολος της Ορλεάνης-Μπραγκάνσα

Βιογραφία

Γεννήθηκε στο Ρίο ντε Τζανέιρο και είναι ο πρωτότοκος γιος του Πέτρου-Γκαστάο και της Μαρίας ντε λα Εσπαράνσα των Βουρβόνων-Ισπανίας, κόρης του Καρόλου πρίγκιπα των Δύο Σικελιών.
Γ΄ Εθνική ποδοσφαίρου ανδρών 1965-1966

Τη σεζόν 1965-66 διεξήχθη για πρώτη φορά ένα εθνικό πρωτάθλημα τρίτης κατηγορίας, αμέσως κάτω από τη Β΄ Εθνική, το οποίο επίσημα ονομάστηκε Ερασιτεχνική Β΄ Εθνική αλλά ουσιαστικά ήταν μια Γ΄ Εθνική (ερασιτεχνική) κατηγορία, ονομασία που κάποιες φορές χρησιμοποιούσε και ο αθλητικός τύπος και η οποία άλλωστε καθιερώθηκε την επόμενη σεζόν που ξανάγινε. Διεξήχθη σε τέσσερις ομίλους των 9 ή 10 ομάδων, οι νικητές των οποίων αγωνίστηκαν σε έναν όμιλο τελικής φάσης για την άνοδο στη Β΄ εθνική, στην οποία τελικά ανέβηκαν και οι τέσσερις. Υπερπρωταθλητής της πρώτης πειραματικής αυτής διοργάνωσης αναδείχθηκε ο Λεβαδειακός.

Δ΄ όμιλος

¹ Αγώνας κατάταξης: Εθνικός Αλεξανδρούπολης - Μέγας Αλέξανδρος Ηράκλειας: Σύμφωνα με την προκήρυξη η ισοπαλία ευνοούσε τον Μ. Αλέξανδρο που είχε καλύτερη διαφορά τερμάτων αλλά επικράτησε ο Εθνικός Αλεξανδρούπολης και ανακηρύχθηκε πρωταθλητής.
²Tην επόμενη σεζόν αγωνίστηκε ως Μαγνησιακός Βόλου.
Google Keep

Χαρακτηριστικά

Το Google Keep επιτρέπει στους χρήστες να δημιουργούν διαφορετικά είδη σημειώσεων, όπως κείμενο, λίστες, εικόνες και ήχο [3]. Οι χρήστες μπορούν να ορίσουν υπενθυμίσεις που ενσωματώνονται στο Google Now με επιλογές για χρόνο ή τοποθεσία. Το κείμενο από εικόνες μπορεί να εξαχθεί χρησιμοποιώντας οπτική τεχνολογία αναγνώρισης χαρακτήρων.  Οι φωνητικές εγγραφές που δημιουργούνται μέσω του Keep κρατούνται αυτόματα.  Κρατήστε μπορεί να μετατρέψει σημειώσεις κειμένου σε λίστες ελέγχου. Οι χρήστες μπορούν να επιλέξουν μεταξύ προβολής μιας στήλης και προβολής πολλών στηλών . Οι σημειώσεις μπορούν να είναι έγχρωμες, με επιλογές για το άσπρο, το κόκκινο, το πορτοκαλί, το κίτρινο, το πράσινο, το πράσινο, το μπλε ή το γκρι.  Οι χρήστες μπορούν να πατήσουν ένα κουμπί "Αντιγραφή σε Έγγραφο Google", το οποίο αντιγράφει αυτόματα όλο το κείμενο σε ένα νέο έγγραφο των Εγγράφων Google.  Οι χρήστες μπορούν να δημιουργούν σημειώσεις και λίστες με φωνή. Οι σημειώσεις μπορούν να κατηγοριοποιηθούν χρησιμοποιώντας ετικέτες, με μια λίστα με ετικέτες στη γραμμή πλοήγησης της εφαρμογής.

Ενημερώσεις

Τον Νοέμβριο του 2014, η Google εισήγαγε ένα χαρακτηριστικό συνεργασίας σημείωσης σε πραγματικό χρόνο μεταξύ διαφόρων χρηστών Keep, καθώς και μια λειτουργία αναζήτησης που καθορίζεται από χαρακτηριστικά όπως το χρώμα, η κατάσταση της κοινής χρήσης ή το είδος του περιεχομένου στη σημείωση. Τον Οκτώβριο του 2016, η Google πρόσθεσε στους χρήστες τη δυνατότητα να τοποθετούν σημειώσεις. Τον Φεβρουάριο του 2017, η Google ενσωμάτωσε το Google Keep με Έγγραφα Google, παρέχοντας πρόσβαση σε σημειώσεις κατά τη χρήση των Εγγράφων στον Ιστό.  Ο Βοηθός Google μπορούσε να διατηρήσει μια λίστα αγορών στο Google Keep. Αυτή η λειτουργία μεταφέρθηκε στο Google Express τον Απρίλιο του 2017, με αποτέλεσμα τη σοβαρή απώλεια λειτουργικότητας.  Τον Ιούλιο του 2017, η Google ενημέρωσε το Keep on Android με τη δυνατότητα των χρηστών να αναιρέσουν και να επαναλάβουν τις αλλαγές.

Πλατφόρμες

Το Google Keep κυκλοφόρησε στις 20 Μαρτίου 2013 για το λειτουργικό σύστημα Android και στον ιστό.  Η εφαρμογή Android είναι συμβατή με το Android Wear. [Οι χρήστες μπορούν να δημιουργήσουν νέες σημειώσεις χρησιμοποιώντας τη φωνητική είσοδο, να προσθέσουν και να χτυπήσουν στοιχεία σε λίστες και να δουν υπενθυμίσεις.
Η εφαρμογή για το λειτουργικό σύστημα iOS κυκλοφόρησε στις 24 Σεπτεμβρίου 2013.
HMS Comus (R43)

Επιχειρησιακή ιστορία

Το Comus ήταν στην Άπω Ανατολή στα 1947-1957 με την 8η Μοίρα Αντιτορπιλικών. Το 1955 βομβάρδισε δυνάμεις των κομμουνιστών στην Μαλαισία. Το 1955 παροπλίστηκε και το 1958 διαλύθηκε για σκραπ.
Άντολφ Φουρτβένγκλερ

Βιογραφία

Γεννήθηκε στις 30 Ιουνίου 1853 στο Φράιμπουρκ. Πατέρας του ήταν ο Βίλχελμ Φουρτβένγκλερ, φιλόλογος των αρχαίων Ελληνικών και διευθυντής γυμνασίου. Σπούδασε στα πανεπιστήμια του Φράιμπουρκ, της Λειψίας και του Μονάχου και ήταν μαθητής του Χάινριχ Μπρουν, τη συγκριτική μέθοδο του οποίου στην τέχνη ανέπτυξε περαιτέρω και αναγορεύτηκε διδάκτωρ το 1874. Ήρθε στην Ελλάδα με υποτροφία και έλαβε μέρος στις ανασκαφές στις Μυκήνες, αρχαία Ολυμπία και Αίγινα. Το 1894 έγινε καθηγητής κλασικής αρχαιολογίας στο Μόναχο και ταυτόχρονα διευθυντής του Μουσείου των εκμαγείων κλασικών γλυπτών, ενώ από το 1896 διετέλεσε διευθυντής της αρχαιολογικής συλλογής του Μονάχου. 
Γιος του ήταν ο Βίλχελμ Φουρτβένγκλερ,  διευθυντής ορχήστρας, κόρη του η Μέριτ, σύζυγος του φιλόσοφου Μαξ Σέλερ, και εγγονός του ο Αντρέας Φουρτβένγκλερ (αρχαιολόγος και νομισματολόγος). 
Απεβίωσε στις 10 Οκτωβρίου 1907 στην Αθήνα και τάφηκε στο Α' Νεκροταφείο.

Αξιολόγηση του έργου του

Θεωρείται ένας από τους σημαντικότερους Γερμανούς αρχαιολόγους. Δημοσίευσε σημαντικές μελέτες περί της ελληνικής γλυπτικής και αγγειογραφίας. Με το έργο του έθεσε τα θεμέλια της σύγχρονης αξιολόγησης έργων τέχνης και έρευνας. Το έργο του Meisterwerke der griechischen Plastik αποτελεί βασικό έργο για την συλλογή των ελληνικών έργων τέχνης ακόμα και σήμερα, ενώ έχει μεταφραστεί και κυκλοφορήσει σε πολλές γλώσσες.
Άντζε

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Φαλάνη

Ονομασία

Η παλιά ονομασία του χωριού ήταν Τατάρι και υπάγονταν στην Επαρχία Τυρνάβου.

Οικονομική δραστηριότητα

Ο βασικός κλάδος της οικονομίας της Φαλάνης είναι η γεωργική παραγωγή. Η καλλιέργεια γίνεται με σύγχρονα μηχανικά μέσα και οι περισσότερες γεωργικές εκμεταλλεύσεις είναι ποτιστικές. Τα κυριότερα προϊόντα που παράγονται είναι βαμβάκι, σιτηρά, τεύτλα, μπάμιες και ροδάκινα. Στη Φαλάνη έχει την έδρα του ο "Αγροτικός Συνεταιρισμός Επεξεργασίας και Πωλήσεων Συμπύρηνων Ροδάκινων Φαλάνης και Περιχώρων ΣΥΝ.Π.Ε.- ΕΓΑ".
Εκλογές στη Γρενάδα

Στη Γρενάδα  διεξάγονται εκλογές για την ανάδειξη των μελών της Βουλής των Αντιπροσώπων. Γενικές εκλογές έγιναν το 1869 , το 1925, το 1951, 1954, 1957, 1961, 1962, 1967 και 1972 πριν την ανεξαρτησία. Το πρώτο δημοψήφισμα στην ιστορία της χώρας διεξήχθη το 2016.

2018

Στις πρόσφατες εκλογές, το κυβερνών Νέο Εθνικό Κόμμα κέρδισε όλες τις έδρες του Κοινοβουλίου, συνολικά 15, πετυχαίνοντας την δεύτερη συνεχή σαρωτική νίκη, μετά τη νίκη στις εκλογές του 2013.

1976

Οι πρώτες γενικές εκλογές μετά την ανεξαρτησία της χώρας από το Ηνωμένο Βασίλειο διεκδίκησαν στις 7 Δεκεμβρίου 1976. Το αποτέλεσμα ήταν η νίκη του Ενωμένου Εργατικού Κόμματος της Γρενάδας του Έρικ Γκέρι, ο οποίος κέρδισε τις 9 από τις συνολικά 15 έδρες έναντι της αντιπολιτευόμενης Λαϊκής Συμμαχίας και του Ενωμένου Λαϊκού Κόμματος. Ωστόσο, οι εκλογές επισκιάστηκαν από νοθεία και χαρακτηρίστηκαν νόθες και από τους διεθνείς παρατηρητές, καθώς η μυστικά αστυνομία του Γκέρι, γνωστή ως η Συμμορία της Μαγκούστας, απειλούσαν την αντιπολίτευση. Η προσέλευση ήταν 65,2%.
Έπειτα από τρία χρόνια ο Γκέρι ανατράπηκε από το Νέο Κίνημα Κοσμημάτων, κίνηση που υποστηρίχθηκε από την πλειοψηφία του κόσμου.

1984

Στις 3 Δεκεμβρίου 1984 διεξήχθησαν οι πρώτες εκλογές μετά την αμερικανική εισβολή του 1983 και δύο πραξικοπήματα. Στις εκλογές το Νέο Εθνικό Κόμμα κέρδισε 14 επί συνόλου 15 εδρών με τη συμμετοχή να διαμορφώνεται στο 86,2%.

1990

Στις γενικές εκλογές του 1990, που έγιναν στις 13 Μαρτίου, νικητής αναδείχθηκε το Εθνικό Δημοκρατικό Κογκρέσο, καθώς από τις συνολικά 15 έδρες κέρδισε τις 7, με ποσοστό συμμετοχής 68,4%.

1995

Το Νέο Εθνικό Κόμμα κέρδισε τις 8 από τις συνολικά 15 έδρες στις εκλογές που διενεργήθηκαν στις 20 Ιουνίου 1995.  Η συμμετοχή ήταν 61,7%.

1999

Οι επόμενες εκλογές έγιναν πρόωρα στις 18 Ιανουαρίου 1999 και το κυβερνών Νέο Εθνικό Κόμμα κέρδισε σαρωτική νίκη, καταλαμβάνοντας και τις 15 έδρες. Η συμμετοχή καταγράφηκε στο 56,5%. Έτσι, ο πρωθυπουργός κέρδισε και 2η θητεία. Ήταν μόλις η 2η φορά που μία κυβέρνηση είχε πετύχει την επανεκλογή της από το 1974.
Αέριος γίγαντας

Ένας αέριος γίγαντας (αγγλ. gas giant) (ή πλανήτης γίγαντας) είναι ένας μεγάλος πλανήτης που δεν αποτελείται πρωτίστως από πετρώματα ή από κάποια άλλη στερεή ύλη. Υπάρχουν τέσσερις τέτοιοι πλανήτες στο ηλιακό μας σύστημα: ο Δίας, ο Κρόνος, ο Ουρανός και ο Ποσειδώνας. Πολλοί εξωηλιακοί αέριοι γίγαντες έχουν αναγνωριστεί σε τροχιά γύρω από άλλους αστέρες.
Οι πλανήτες με μάζα μεγαλύτερη από 10 μάζες Γης ονομάζονται πλανήτες γίγαντες. Οι αέριοι πλανήτες μικρότερης μάζας, πολλές φορές, ονομάζονται «νάνοι αερίων».

Περιγραφή

Ένας αέριος γίγαντας είναι ένας συμπαγής πλανήτης με πυκνή ατμόσφαιρα από υδρογόνο και ήλιο. Μπορεί να έχει έναν πυκνό τηγμένο πυρήνα ορυκτών στοιχείων ή μπορεί ο πυρήνας του να έχει διαλυθεί τελείως και να έχει διασκορπιστεί σε ολόκληρο τον πλανήτη, εάν αυτός είναι αρκετά θερμός. Το υδρογόνο και το ήλιο στους "παραδοσιακούς" αέριους γίγαντες, όπως ο Δίας και ο Κρόνος, αποτελεί το μεγαλύτερο μέρος του πλανήτη. Αντίθετα, στον Ουρανό και στον Ποσειδώνα που πολλές φορές ονομάζονται παγωμένοι γίγαντες, καθώς αποτελούνται κυρίως από νερό, αμμωνία και λιωμένους πάγους μεθανίου, το υδρογόνο και το ήλιο δημιουργούν μόνο μία εξωτερική στρώση.
Μεταξύ των εξωηλιακών πλανητών, οι Καυτοί Δίες είναι αέριοι γίγαντες που είναι σε τροχιά πολύ κοντά στα αστέρια τους και έτσι έχουν πολύ μεγάλη θερμοκρασία επιφάνειας. Οι Καυτοί Δίες είναι μέχρι στιγμής η πιο κοινή μορφή εξωηλιακού πλανήτη που είναι γνωστή, ίσως λόγω της σχετικής ευκολίας στην ανίχνευσή τους.
Συχνά λέγεται πως οι αέριοι γίγαντες παρουσιάζουν έλλειψη στερεών επιφανειών, αλλά είναι πιο κοντά στην πραγματικότητα να πούμε ότι παρουσιάζουν γενικά έλλειψη επιφανειών, καθώς τα αέρια που τους απαρτίζουν γίνονται συνεχώς αραιότερα, με αυξανόμενη απόσταση από τα κέντρα των πλανητών και τελικά γίνονται δυσδιάκριτα από το διαπλανητικό μέσο. Επομένως, η προσεδάφιση σε έναν αέριο γίγαντα μπορεί να είναι ή να μην είναι δυνατή, ανάλογα με το μέγεθος και τη σύσταση του πυρήνα του.

Δίας και Κρόνος

Ο Δίας και ο Κρόνος αποτελούνται κατά κύριο λόγο από υδρογόνο και ήλιο, με βαρύτερα στοιχεία να αποτελούν από το 3 μέχρι και το 13 τοις εκατό της μάζας.  Οι δομές τους πιστεύεται ότι αποτελούνται από μία εξωτερική στρώση μοριακού υδρογόνου, η οποία περιβάλλει μια στρώση υγρού μεταλλικού υδρογόνου, με έναν πιθανώς λιωμένο πυρήνα με βραχώδη σύνθεση.  Το πιο εξωτερικό κομμάτι της ατμόσφαιρας υδρογόνου χαρακτηρίζεται από πολλές στρώσεις ορατών νεφών που αποτελούνται κυρίως από νερό και αμμωνία.  Η στρώση μεταλλικού υδρογόνου αποτελεί το μεγαλύτερο μέρος του κάθε πλανήτη και περιγράφεται ως «μεταλλικό» επειδή η πολύ μεγάλη πίεση μετατρέπει το υδρογόνο σε ηλεκτρικό αγωγό. Ο πυρήνας θεωρείται πως αποτελείται από βαρύτερα στοιχεία σε τόσο μεγάλες θερμοκρασίες (20.000 K) και πιέσεις που οι ιδιότητές τους είναι ελάχιστα κατανοητές.
Kaman K-MAX

Εξέλιξη

Το K-MAX χρησιμοποιεί τις αρχές λειτουργίας του Flettner Fl 282 Kolibri που αναπτύχθηκε στη Γερμανία κατά τη διάρκεια του δευτέρου παγκοσμίου πολέμου από τον Αντόν Φλέττνερ, ο οποίος εργάστηκε στην Kaman μετά το τέλος του πολέμου (Επιχείρηση Paperclip). 
Το K-1200 K-MAX, γνωστό και ως «εναέριο φορτηγό», είναι το πρώτο ελικόπτερο στον κόσμο ειδικά σχεδιασμένο, δοκιμασμένο και πιστοποιημένο για επιχειρήσεις μεταφοράς εξωτερικών φορτίων και κάθετη πτήση, σημαντική πτυχή των εργασιών μεταφοράς εξωτερικών φορτίων. Το στενό προφίλ του ελικοπτέρου παρέχει στον πιλότο απρόσκοπτη θέα του μεταφερόμενου φορτίου, κοιτώντας από κάθε πλευρά του. 
Το K-MAX βασίζεται στην τεχνολογία διασταυρούμενων κύριων στροφείων της Kaman, με παράλληλη χρήση σερβομηχανισμών για τη διατήρηση του ελέγχου. Το ελικόπτερο διαθέτει αντιπεριστρεφόμενα κύρια στροφεία αλλά όχι ουραίο στροφείο, γεγονός που επιτρέπει σε όλη την ισχύ του κινητήρα να μεταφέρεται στα κύρια στροφεία, παρέχοντας μεγαλύτερη ανυψωτική αποδοτικότητα από κάθε άλλη διαμόρφωση στροφείων. 
Για επικίνδυνες αποστολές έχει προγραμματιστεί μία μη επανδρωμένη, τηλεχειριζόμενη έκδοση του K-MAX με την ονομασία K-MAX Unmanned Multi-Mission Helicopter. Η χρήση του θα είναι δυνατή τόσο σε πολιτικές κρίσεις που θα περιλαμβάνουν χημικούς, βιολογικούς ή ραδιοχημικούς κινδύνους όσο και σε πολεμικές επιχειρήσεις, μεταφέροντας προμήθειες στο πεδίο της μάχης.

Σχετικές εξελίξεις

HH-43 Huskie

Συγκρίσιμα ελικόπτερα

Kamov Ka-226
Ντέλτσεβο

Γεωγραφία

Το Ντέλτσεβο βρίσκεται 164 χιλιόμετρα ανατολικά των Σκοπίων.

Ιστορία

Μεταξύ των δύο παγκοσμίων πολέμων η πόλη ήταν μια μικρή επαρχιακή πόλη ερειπωμένων σπιτιών και ένα μικρό αριθμό καταστημάτων βιοτεχνίας με στενά λασπώδη δρομάκια. Από το 1929 έως το 1941 η πόλη ήταν μέρος της Μπανόβινας του Βαρδάρη του Βασιλείου της Γιουγκοσλαβίας.